मीडियावाला.इन। विश्व हिंदू परिषद (विहिप) के पूर्व नेता प्रवीण तोगड़िया ने मंगलवार को कहा कि वह 'मुख्यधारा की राजनीति में कदम रखने जा रहे हैं' और जल्द ही अपनी पार्टी के नाम की घोषणा करेंगे, जो 2019 लोकसभा चुनाव में हिस्सा लेगी। अयोध्या में भव्य राम मंदिर के हिमायती और अपने समर्थकों को संबोधित करते हुए अंतर्राष्ट्रीय हिंदू परिषद के नेता तोगड़िया ने भारतीय जनता पार्टी(भाजपा) पर मंदिर मामले में लोगों को धोखा देने का आरोप लगाया। तोगड़िया ने विहिप से निष्कासित किए जाने के तुरंत बाद परिषद का गठन किया था।